tomron87/hebrew-wikipedia-sentences-corpus huggingface dataset:
רוב הלפורד הופיע גם בתור הסולן של בלאק סבאת' בשלוש הופעות.
בנובמבר 1992 הוא החליף את דיו למשך שתי הופעות לאחר שחברי הלהקה החליטו שלא לתת לדיו לשיר יותר בהופעות (למעשה זה היה בדיוק לפני חזרתו של אוזי אוסבורן ללהקה).
הלפורד החליף גם את אוסבורן ב-25 באוגוסט 2004 (יום ההולדת ה-53 של הלפורד) במופע בניו ג'רזי לאחר שאוסבורן חלה בדלקת סימפונות ולא היה יכול להופיע.
בתחילת 2008 הלפורד הביע את רצונו לעשות אלבום בלאק מטאל בשיתוף פעולה עם סולנה של אמפרור, איסהאן.
לטענתו של הלפורד הוא היה שמח לעשות אלבום בלאק מטאל, אך הוא מתקשה למצוא זמן פנוי לכך.
בשנת 1998 הלפורד הצהיר שהוא הומוסקסואל בעת ריאיון עם MTV:
הלפורד נישא בשנת 2024 לבן זוגו, תומאס, לאחר שלושה עשורים של זוגיות.
החתונה התקיימה בטקס קטן בביתם, בהשתתפות חמישה אנשים בלבד: בני הזוג, כומר ושני חברים קרובים.
הלפורד סיפר כי במשך שנים תומאס, שמוצאו מאלבמה ושמרני מאוד, סירב להתחתן, עד ששינה את דעתו באחת מהליכות הלילה שלהם.
הלפורד העיד בעבר שהסתרת נטיותיו המיניות בעת חברותו בג'ודס פריסט גרמו לו לדיכאון ובידוד שבתורם הביאו להתמכרות לאלכוהול וסמים.
הלפורד פיכח ולא השתמש בסמים מ-1986, אז שהה במכון גמילה.
הלפורד יודע לנגן על תופים, גיטרה חשמלית וגיטרה בס אך עם זאת אינו מחשיב את עצמו לנגן שיכול להופיע בהופעה מול קהל.
אחותו סו הייתה נשואה לגיטריסט ג'דס פריסט, ואף להם ילד בשם אלכס.
רוברט אסטס הוא שחקן אמריקאי.
הוא ידוע בעיקר בשל תפקידיו כהארי וילסון בסדרת הנעורים "90210", כסמל כריס לורנצו בסדרת הפשע "מיטות נשיקה" וכקייל מקברייד באופרת הסבון "מלרוז פלייס".
אסטס החל להביע לראשונה עניין בקריירת משחק כשהיה באימונים בתור גמד פעלולים.
אחד מהתפקידים הראשונים שלו בתור שחקן היה בפריים טיים, באופרת הסבון "ימי חיינו" שבה שיחק את גלן גלגר בין השנים 1986 - 1987 ו-1999 - 2000. הוא זכה להכרה נרחבת לאחר שגילם את סמל כריס לורנצו בסדרה "מיטות נשיקה" (1991 - 1995).
ב-1993 ביצע אסטס הופעת אורח באופרת הסבון של רשת פוקס "מלרוז פלייס" בתפקיד סאם טאולר.
שלוש שנים לאחר מכן הוא שב לסדרה בתפקיד אחר, בתור המסעדן קייל מקברייד.
לאחר מלרוז פלייס הוא ביצע הופעות אורח בסדרות "Providence", "סוף סוף סוזן", "חוק וסדר: מדור מיוחד" ו"בנות גילמור".
הוא הופיע במקביל גם בתיאטרון, ושיחק בהצגות "Same Time", "Next Year" (2004) ו"The Lake" (2005).
אסטס כיכב בסרט הטלוויזיה הקומי "להתחתן עם הילדים" (I Do, They Don't; נקרא בהתחלה Blended), שבו שיחקה גם שותפתו לשעבר במלרוז פלייס ואשתו דאז ג'וזי ביסט.
הקרנת הבכורה של הסרט הייתה במרץ 2005 ברשת ABC Family.
אסטס גילם את שון קול בסדרת הפשע של ABC "הראיה".
הוא גילם את ניק טאונסנד בעלה המכה של נטליה בואה ויסטה בסדרה "CSI: מיאמי".
בפרק ששודר בינואר 2007, דמותו נרצחה.
אסטס גילם את סגן טום הוגאן, הבוס של לינדסי, בדרמת המשטרה "מועדון הרצח לנשים".
ב-2008 הוא לוהק לתפקיד הארי וילסון, מנהל תיכון בוורלי וסט בסדרת הנעורים של The CW "90210".
הסדרה, כמו גם מלרוז פלייס, היא ספין-אוף לסדרה המקורית משנות ה-90 "בוורלי הילס 90210".
בינואר 2010 אסטס דיווח לתקשורת שאינו ייקח חלק בעונה השלישית של 90210: "זוהי העונה האחרונה שלי ב-90210, ואני מאחל לסדרה, לשחקנים ולצוות רק טוב.
אני מצפה לבלות זמן עם ילדיי, לבחון הזדמנויות אחרות" לדבריו.
אסטס בוגר "תיכון סנטה מוניקה" ו"אוניברסיטת דרום קליפורניה".
ב-1992 הוא נישא לשחקנית ג'וסי ביסט, חברת צוות נוספת במלרוז פלייס.
ב-2005 השניים נפרדו, לאחר שעזב את ביתם בסיאטל לבקשת אשתו.
בינואר 2006 הזוג הודיע לתקשורת על כוונתם להתגרש.
ב-15 ביוני 2010, נישא אסטס למורה והגולשת ארין בולטה.
ב-29 באפריל 2011 נולד בנם המשותף מאק'אי.
איך להשיג דייט בקווינס (2006)
מכתבי אהבה לחג המולד (2014) - סרט טלוויזיה
מכתבי אהבה: שוב בבית (2017) - סרט טלוויזיה
רואנדה השתתפה לראשונה ב בסידני (2000), ומאז משתתפת במשחקים דרך קבע.
במשחקי החורף לא נטלה רואנדה חלק מעולם.
עד המשחקים הפאראלימפיים לונדון (2012) כל המשלחות אותן שלחה רואנדה למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים.
רואנדה זכתה במדליה פאראלימפית אחת, ב במרוץ ל-800 מטר (קטגוריה T46).
אל המשחקים הפאראלימפיים ריו דה ז'ניירו (2016) שלחה רואנדה משלחת של 13 ספורטאים, שלא הצליחו לזכות במדליה פאראלימפית.
אבל במקרה שישנה עיר או ערים נוספת הקרובה למקום ואנשיה עוברים במקום זה שמחוץ לעיר הקרובה, מוטלת האחריות על העיר שמספר אנשיה הגדול ביותר, שכן לפי הכלל "הלך אחר הרוב" יש להניח שמשם יצא הרוצח.
כמו כן, משפיע הכלל על הלכות נידה, הלכה זו מבוססת על המשנה הידועה:
במקרה שנמצא דם בפרוזדור, עומדות בפנינו שתי אפשרויות שעל פיהן ניתן להסיק מהו מקור הדם.
האחד הוא - החדר (צוואר הרחם) שמשם רוב הדמים מגיעים למקום זה, והשני הוא "קרוב" - נקב השתן קרוב יותר למקום.
רבי חייא פסק ש, כלומר אם נמצא דם במקום זה אנו מסיקים בוודאות שהוא מצוואר הרחם והאישה טמאה בטומאת נדה, ולכן אם באה במצב זה לבית המקדש היא עברה עבירה שעונשה כרת, וכן אם נגעה בתרומה שורפין אותה.
כלל זה משפיע גם על המשפט העברי בתחום השבת אבדה: במקרה של גוזל הנמצא על הארץ בסמיכות לשני שובכים, אם יש ויכוח בין שני בעלי השובכים וכל אחד מהם טוען שהוא שלו, על מוצא האבדה להשיב אותה למי שמספר הגוזלים שברשותו הגבוה ביותר, ולא למי ששובכו יותר קרוב.
רוב העיר היא מפלגה מוניציפלית שנוסדה בספטמבר 2008 וחברה מאז במועצת עיריית תל אביב-יפו.
בבחירות שנערכו ב-11 בנובמבר 2008 זכתה "רוב העיר" בשלושה מושבים במועצת העיר ה-19, והצטרפה לקואליציה של מפלגת תל אביב אחת בראשותו של ראש העירייה רון חולדאי, בטקס שנערך בנובמבר 2008. אסף זמיר בן ה-28, חבר המועצה מטעם התנועה, הפך לסגן ראש העירייה הצעיר ביותר בתולדות העיר.
בבחירות של שנת 2013 הגדילה התנועה את כוחה במועצת העיר ה-20 לארבעה מושבים.
ב-9 ביולי 2018, מנהיג התנועה אסף זמיר הודיע שיתמודד בבחירות לראשות העיר שהתקיימו ב-30 באוקטובר באותה שנה, אך הפסיד לראש העיר חולדאי לאחר שזכה ל-33.9% מהקולות לעומת 46% לחולדאי.
התנועה התחזקה במועצת העיר מ-4 מנדטים ל-6 מנדטים, ובכך הפכה לסיעה השנייה בגודלה במועצה.
בשנת 2019 מנהיג התנועה אסף זמיר הוצב במקום ה-19 בבחירות לכנסת ה-21 ברשימת כחול לבן לכנסת מטעם מפלגת חוסן לישראל, והושבע לחבר הכנסת ה-21 בזמן שהוא עדיין מנהיג התנועה.
אסף זמיר - שימש ממלא מקום וסגן ראש העיר ומחזיק תיק החינוך, ממונה על תחום קהילה, נוער וספורט
אלון סולר - יו"ר ועדת הספורט
יניב ויצמן - יועץ ראש העיר לענייני הקהילה הגאה ומחזיק תיק התיירות
ציפי ברנד פרנק - עיתונאית, מפיקה ובמאית סרטים דוקומנטריים זוכת פרס אמי שהצטרפה לרוב העיר בבחירות 2018 ושימשה לסירוגין כסגנית ראש העיר.
מירב בן ארי - 2013, מחזיקת תיק "אכפת" – קידום נוער וילדים בעירייה.
חן אריאלי - סגנית ראש העיר ומחזיקת תיק הרווחה והשירותים החברתיים, שימשה כיו"ר אגודת הלהט"ב בשנים 2015–2019.
רוברט בראון הוא שחקן אמריקאי.
בראון נולד בהארלם, ניו יורק ב-11 במרץ 1984 אך גדל והתחנך בברוקלין.
אמו של בראון עובדת כיועצת במכוני גמילה מסמים.
בראון למד בבית הספר פולי פרפ (אנ') הממוקמת בשכונת המגורים היוקרתית דייקר הייטס (אנ'), שם שיחק בקבוצת הפוטבול של בית הספר כתופס.(Wide Receiver) ב-2006, הוא סיים את לימודיו לתואר ראשון באמהרסט קולג' (אנ') במסצ'וסטס., שם איזן בין השכלתו לקריירת המשחק שלו.
הוא גם היה חבר בתוכנית האקדמית "Prep for Prep" לקידום תלמידים מאוכלוסיות חלשות.
לפני שלוהק לסרט "למצוא את פורסטר", חווית המשחק היחידה של בראון הייתה הצגה בבית הספר במהלך הילדות.
מ-2008, בראון משמש כדובר של קרן התמיכה "Light The Night Walk" של "אגודת לוקמיה ולימפומה" לחקר הסרטן, ומופיע בפרסומים של הקרן כדי לקדם את התוכנית.
בראון נודע לאחר ששיחק בסרט "מוצאים את פורסטר" לצד שון קונרי בשנת 2000, בגיל 16. הוא פנה להפקה בעקבות מודעה בלוח המודעות בבית ספרו, התקבל לתפקיד הראשי בסרט וגילם את דמותו של ג'מאל וואלאס, למרות שלא היה לו ניסיון קודם במשחק.
בשנת 2005 גילם את קניון סטון, שחקן כדורסל בקבוצת תיכון בסרט "המאמן קרטר", בו שיחק לצד סמואל ל.
בשנת 2008 גילם את ארני דייוויס בסרט "The Express: The Ernie Davis Story", המבוסס על חייו של שיאן גביע הייזמן ובוגר אוניברסיטת סירקיוז לשעבר.
בשנים 2015–2020 גילם בראון את סוכן ה-FBI אדגר ריד בסדרת הפשע "שטח מת" ברשת NBC במשך חמש עונות.
בשנת 2022 גילם את מוריס וורד במיני-סדרה "העיר הזאת שלנו".
+שנהסרטתפקידהערות2000למצוא את פורסטרג'מאל וולאס2005המאמן קרטרקניון סטון2006רוקדיםג'ייסון "רוק" רוקוול2007Live!ביירון2008הארכת שירות (אנ')אייזק באטלרThe Express: The Ernie Davis Storyארני דייוויס (אנ')2012עלייתו של האביר האפלכריספוס אלן (אנ')2013דון ג'וןבובי2015הקרימינלים (אנ')ברייס2023Love & Murder: Atlanta Playboyלאנס
+שנהסדרהתפקידהערות2010–2013טרמיי (אנ')דלמונד למברוקסתפקיד ראשי (4 עונות); 36 פרקים2015–2020שטח מתאדגר רידתפקיד ראשי (עונות 1–4)
תפקיד חוזר (עונה 5); 92 פרקים2016–2017על הכוונת (אנ')דוני פן5 פרקים2022העיר הזאת שלנומוריס וורד4 פרקים
האקסלי נולד ב-1945 בגלוסטר, אנגליה, למשפחה ממעמד הפועלים.
אביו היה נגר במקצועו, שהתפרנס גם מנגינה על פסנתר במועדונים ופאבים בעיר.
גם סבו מצד אמו ניגן בפסנתר ובכלי קלידים אחרים.
מחקר שערכו קרוביו על עץ המשפחה העלה כי הוא דודן מדרגה רביעית של הסופר אלדוס האקסלי.
כשהיה בן 11 התקבל לבית הספר תומאס ריץ' – grammar school יוקרתי במחוז מגוריו.
הוא היה חבר במקהלת בית הספר במשך חמש שנים, אך הוקסם מאמני הרוק החלוציים ששמע וראה בתוכניות ה-BBC באותה תקופה.
אף על פי שנדחף על ידי אביו לשיעורי פסנתר, החליט שהכלי עליו ירצה לנגן הוא גיטרה, למרות שלא למד לפני כן ולא הייתה ברשותו גיטרה.
הוא עשה את צעדיו הראשונים בעצמו על גיטרות של חברים, ולאחר מכן השיג גיטרה בעזרת אמו ולמד לנגן עליה מחוברות הדרכה.
עם חבר למקהלת בית הספר, שהיה לו מכשיר הקלטה ביתי, הקליט שירים נסיוניים ראשונים.
את היכרותו הראשונה עם עולם הבידור עשה האקסלי כשהתקבל בגיל 15 לעבודה כפועל במה בקולנוע מקומי, שבו הועלו גם הצגות תיאטרון.
במקביל, הידרדרו הישגיו בלימודים ולבסוף עזב את בית הספר בגיל 16. הוא הקדיש את זמנו לנגינה ושירה, בעיקר חידושים לשירים של באדי הולי.
בעבודה שהשיג בבית כלבו מקומי פגש חבר לעבודה שהיה חבר בלהקה של עובדי הכלבו, שחיפשה זמר, כדי להופיע במסיבת חג המולד של הכלבו, בשנת 1963. האקסלי הצטרף ללהקה כזמר, והופעתה של הלהקה באותה מסיבה הייתה למעשה הופעתו הפומבית הראשונה.
חברו לעבודה וללהקת העובדים, שהשתכנע מיכולותיו, שכנע אותו להצטרף כזמר גם ללהקה בה ניגן במועדונים מקומיים – ה-Vendettas.
האקסלי הצטרף ללהקה, שהלכה וצברה מעריצים מקומיים.
ג'ו מיק, הטורנדוס וההגעה לישראל
כבר בהמשך אותה שנה עזב האקסלי את ה-Vendettas, ותחת השם רוב גייל הצטרף ללהקה מקומית אחרת, The Whirlwinds.
בעקבות היכרות של חברי הלהקה עם משפחתו של מפיק המוזיקה המצליח ג'ו מיק, שגרה באזור, אורגן ללהקה מבחן אצל מיק באולפנו בלונדון.
המבחן הצליח, ומיק החתים את הלהקה, ששינתה את שמה ל-The Saxons.
כחלק מתדמית הלהקה שהכתיב להם מיק, שיוו לעצמם חבריה מראה סקסוני – צבעו את שיערם לבלונד והופיעו בלבוש לוחמים סקסונים, כולל קסדות מקורננות.
ב-1966, עם העלייה בפופולריות הלהקה, הפך מיק את הלהקה לממשיכת דרכה של אחת מלהקותיו המצליחות ביותר – הטורנדוס (Tornadoes).
הטורנדוס הייתה להקה אינסטרומנטלית מצליחה מאוד בראשית שנות ה-60, אך באותה תקופה הפופולריות שלה הייתה בדעיכה.
ההרכב החדש שלה, שהתבסס על חברי ה-Saxons, בעצם לא כלל איש מחבריה המקוריים.
ההרכב החדש, עם האקסלי כזמר וגיטריסט, לא הצליח להעלות מחדש את הפופולריות של הטורנדוס, וחבריה הלכו ועזבו אותה.
ב-1968, תוך כדי מסע הופעות בישראל, פורקה הלהקה.
שניים מחבריה, האקסלי ודייב וואטס, נותרו בישראל.
בעוד וואטס הצטרף ללהקת האריות, הצטרף האקסלי ללהקת Purple Ass Babboon עם מוטי לוי ויקי יושע.
חבר שהכיר בישראל, הזמר הקנדי סטן סולומון, הציע לו להצטרף ללהקה בה שימש כסולן – הצ'רצ'ילים.
התקופה בה היה האקסלי בצ'רצ'ילים קיבעה אותו ואת הלהקה כפורצי דרך במוזיקה הישראלית, בזכות צליל רוק שהיה אז חלוצי וחדש בארץ.
כבר בהמשך השנה הוציאה חברת CBS סינגל ראשון ללהקה, שצדו האחד כלל את השיר "Too Much In Love to Hear" שכתב האקסלי במקור כשהיה חבר בטורנדוס.
ב-1969 יצא לאור אלבומם הראשון של הצ'רצ'ילים, שאופיין בצליל של רוק פסיכדלי שהיה גם הוא חדשני בישראל.
באותה שנה שיתפה הלהקה פעולה לראשונה עם אריק איינשטיין באלבומו "פוזי", שנחשב היום בעיני רבים לאלבום הרוק העברי הראשון.
השיר "When You're Gone", שכתב האקסלי לאלבום של הצ'רצ'ילים, נכלל ב"פוזי" בגרסה עברית עם מילים שכתב יהונתן גפן תחת השם "אחינועם לא יודעת".
ב-1970 המשיך שיתוף הפעולה בין הצ'רצ'ילים לבין אריק איינשטיין ושלום חנוך באלבום "שבלול", ומאוחר יותר ניגן האקסלי גם באלבומם "פלסטלינה", בו הלחין את השיר "אסור לוותר" (למילים של איינשטיין וחנוך).
השתתפותו המשמעותית בשני האלבומים, שנחשבים לאבן דרך במוזיקת הרוק הישראלית, קיבעה ביתר שאת את האקסלי כדמות מרכזית ברוק הישראלי בשנותיו הראשונות.
עוד באותה שנה הוציאו הצ'רצ'ילים את אלבומם השני, "Junkies Monkeys & Donkeys", אלבום רוק מתקדם.
הלהקה הוציאה את האלבום תחת השם Jericho Jones, כדי לא לפגוע ברגשות הבריטים כלפי וינסטון צ'רצ'יל.
ב-1971 ניגנו הצ'רצ'ילים באלבומו של פופיק ארנון "כל אחד", שגם בו הלחין האקסלי שני שירים – "אל תחדלי לאהוב" (למילים של יהונתן גפן) ו"כחול ולבן" (למילים של ארנון).
עם צביקה פיק ניגנו הצ'רצ'ילים בסינגל הראשון שלו, "שני תפוחים"/"אני הולך לאן שאן", ובשירים נוספים מאלבומו הראשון "זוהי הדרך שלי".
שיתוף הפעולה עם אריק איינשטיין נמשך, עם אלבום משותף "שירי ילדים" שהוציאו איינשטיין והאקסלי, כאשר האקסלי הלחין בו חמישה שירים.
ב-1972 השתתף האקסלי באלבומם השלישי והאחרון של הצ'רצ'ילים, שיצא תחת השם "Jericho".
האקסלי חי מאז 1974 במיאמי.
הוא אב לילד מאשתו הישראלית אפרת.
האקסלי השתתף באיחודים שונים של הצ'רצ'ילים, לאחרונה בהופעת איחוד ב-2015. בינואר 2019 השתתף האקסלי בפרויקט של אלי לפיד במסגרתו הקליטו האקסלי, לפיד, מישה סגל, דורי בן זאב ומוני מושונוב קאבר לשיר "האיש על הצב" של חבורת לול, לזכרו של אריק איינשטיין.
ב-2019 טען האקסלי כי הלחן של הבלדה על יואל משה סלומון לקוח משיר אישי בן בית אחד שהשמיע לאיינשטיין ביום פטירתו של אביו, יעקב איינשטיין.
ראובן גארט לוסיוס "רוּב" גולדברג היה קריקטוריסט, כותב וממציא יהודי-אמריקאי זוכה פרס פוליצר.
גולדברג נולד בסן פרנסיסקו בשנת 1883 להורים יהודים, ומילדותו עסק ברישום.
בשנת 1904 סיים לימודי הנדסה באוניברסיטת ברקלי, והחל לעבוד כמהנדס בעיריית סן פרנסיסקו.
שלש שנים לאחר מכן עבר לניו יורק, והחל לעבוד כקריקטוריסט בעיתון "New York Evening Mail".
כמו כן, פיתח המצאות שונות, מהן הושפעו מספר משחקי שולחן.
בין השנים 1922 ו־1934 חיבר ואייר סדרות קומיקס לעיתון "McNaught Syndicate", ובמקביל פרסם את עבודתו העצמאית בתחום, שזכתה להצלחה רבה.
בשנת 1930 כתב את התסריט לסרט "Soup to Nuts" בכיכוב הרכב הקומיקאיים "שלושת המוקיונים" (The Three Stooges), שכלל את מו הווארד, שמפ הווארד ולארי פיין.
בשנת 1946 ייסד עם קריקטוריסטים נוספים את האגודה האמריקאית לקריקטוריסטים (National Cartoonists Society), והיה נשיאה הראשון.
על שמו נקרא פרס המחולק מדי שנה על ידי הארגון.
בשנת 1948 זכה בפרס פוליצר על הקריקטורות הפוליטיות שלו.
על שמו נקרא המושג "מכונת רוב גולדברג", המתאר מערכת מכנית הפועלת בתגובת שרשרת ארוכה, על מנת לבצע פעולה אנושית פשוטה.
רוב גרונקובסקי הידוע גם בכינויו "גרונק", הוא שחקן פוטבול לשעבר אמריקאי ששיחק בעמדת הטייט אנד בליגת ה-NFL.
בשנים 2010–2019 הוא שיחק בקבוצה ניו אינגלנד פטריוטס וזכה עימה שלוש פעמים בסופרבול.
לאחר שפרש בשנת 2019 הוא החליט לחזור לשחק לקראת עונת 2020 ועבר לטמפה ביי באקנירס עמה זכה בסופרבול נוסף.
ביוני 2022 הודיע שוב על פרישה ממשחק.
גרונקובסקי נולד באמהרסט, פרבר של באפלו שבמדינת ניו יורק, בנם של דיאנה וגורדון.
יש לו ארבעה אחים, כולם ספורטאים מצטיינים, שניים מהם שיחקו גם הם ב-NFL.
ב-2007 החל לשחק בקבוצת הפוטבול של אוניברסיטת אריזונה, הוא שיחק בקבוצה במשך שתי עונות בטרם נפצע והחמיץ את כל עונת 2009.
ב-2010 עזב את האוניברסיטה והעמיד עצמו לבחירה בדראפט ה-NFL.
הוא נבחר על ידי קבוצת ניו אינגלנד פטריוטס בבחירה ה-42 בסיבוב השני.
בעונתו הראשונה הוביל את שחקני הפטריוטס עם 10 תפיסות לטאצ'דאון, בעונתו השנייה הוביל את הליגה עם 17 תפיסות לטאצ'דאון וסיים שישי ביארדים בתפיסה עם 1,327. שניהם שיאי כל הזמנים לעונה עבור שחקן בעמדת הטייט אנד.
הוא סייע לפטריוטס להגיע לסופרבול XLVI בו הפסידו לניו יורק ג'איינטס.
במהלך משחק הפלייאוף נגד בולטימור רייבנס נפגע בקרסולו ובתום העונה נאלץ לעבור ניתוח.
עונה לאחר מכן שבר את ידו במחזור ה-11, הוא חזר לשחק בפלייאוף אך נפצע שוב ביד.
השיקום מפציעה זו התארך בעקבות זיהום והוא נאלץ לעבור סדרת ניתוחים שגרמה לו להחמיץ את פתיחת עונת 2013, כמו כן עבר ניתוח בגבו.
הוא חזר לשחק במחזור השביעי והיה מהשחקנים הבולטים בפטריוטס, עד שבמחזור ה-13 נפצע בברכו, קרע את שתי הרצועות הצולבות שלו והחמיץ את שאר העונה.
בעונת 2014 השיג 1,124 יארד בתפיסה ו-12 טאצ'דאונים במהלך העונה הסדירה.
הוא נבחר לקאמבק של השנה ולנבחרת העונה ב-NFL.
בפלייאוף סייע לפטריוטס לזכות בסופרבול XLIX, כשבכל אחד מהמשחקים תפס מסירה אחת לטאצ'דאון.
בעונת 2015 היה שוב הטייט אנד המוביל בליגה עם 1,176 יארד בתפיסה ו-11 טאצ'דאונים.
בניצחון בפלייאוף על קנזס סיטי צ'יפס השיג שני טאצ'דאונים והיה בכך לתופס המצטיין בפלייאוף בכל הזמנים של הפטריוטס, ולטייט אנד עם מספר הטאצ'דאונים הגבוה ביותר בפלייאוף בכל הזמנים מכל קבוצות הליגה.
בעונת 2016 שבר את שיא הקריירה לטאצ'דאונים לשחקן במדי ניו אינגלנד פטריוטס.
בעקבות פציעה בגבו נאלץ לעבור ניתוח ולאחר המחזור ה-12 סיים את העונה.
כשהוא מושבת, המשיכה הקבוצה וזכתה בסופרבול LI.
לפני עונת 2017 שיפר את חוזהו בפטריוטס, באופן שיתבסס על תמריצי הצלחה גבוהים עם אפשרות להפוך אותו לבעל המשכורת הגבוהה ביותר בליגה לעמדתו.
במהלך העונה השיג 1,084 יארד ו-8 טאצ'דאונים, הוא נבחר בפעם החמישית לאול-פרו (נבחרת העונה).
במשחק מול באפלו בילס פגע גרונקובסקי בשחקן שהיה שרוע על השדה וגרם לו לזעזוע מוח.
בעקבות הפגיעה הושעה ממשחק אחד.
בניצחון החוץ של הפטריוטס על פיטסבורג סטילרס שקבע את יתרון הביתיות בפלייאוף, השיג גרונקובסקי שיא קריירה של 168 יארד ולכך הוסיף גם תפיסה לבונוס של 2 נקודות שקבעה את תוצאת המשחק.
במשחק גמר ה-AFC סבל מזעזוע מוח במהלך הרבע השני ולא חזר למשחק.
בסופרבול LII השיג 9 תפיסות ל-119 יארד ושני טאצ'דאונים בהפסד הקבוצה לפילדלפיה איגלס.
בעונת 2018 זכה עם ניו אינגלנד בסופרבול LIII, הוא הצטיין במשחק גמר ה-AFC נגד קנזס סיטי צ'יפס ובסופרבול, כשהשיג בכל אחד מהמשחקים שש תפיסות, כולל תפיסות מכריעות שהובילו לניצחון קבוצתו.
בתום העונה הודיע על פרישתו ממשחק פעיל.
באפריל 2020, הצטרף גרונקובסקי לקבוצת טמפה ביי באקנירס, שבה חבר מחדש לטום בריידי שהצטרף אלייה אף הוא באותה עונה.
הוא השיג שבעה טאצ'דאונים במהלך העונה וסייע לקבוצה להעפיל לסופרבול LV.
בסופרבול רשם 67 יארד ושני טאצ'דאונים.
ביוני 2022 הודיע שוב על פרישה מפוטבול, באומרו "נתתי לזה את כל מה שהיה לי".
גרונקובסקי הוא מבעלי מניות המיעוט בקבוצת ההוקי קרח וגאס גולדן נייטס, המשחקת בליגת ה-NHL.
לאחר פרישתו הראשונה ממשחק הפוטבול, הצטרף לצוות הפרשנים של פוקס ספורטס.
במרץ 2020 הצטרף כמתאבק מקצועני ל-WWE וזכה באליפות 24/7 של ה-WWE.
בשנת 2025 דיבב בסרט הקומדיה וההרפתקאות "שלב החשמל" (אנ') שהופק עבור נטפליקס, ואת הסרט ביימו האחים רוסו על פי תסריט מאת כריסטופר מרקוס וסטיבן מק'פילי והוא מבוסס על הרומן באותו שם מאת סיימון סטאלנהאג.
בנוסף לגרונקובסקי טאצ'דאון שהושג בריצה בעונת 2011.
רואנוק היא עיר עצמאית במדינת וירג'יניה בארצות הברית.
העיר שוכנת על גדות נהר רואנוק בחלקה הדרום-מערבי של וירג'יניה.
רואנוק נוסדה כעיירה ב-1852 תחת השם "ביג ליק".
תוך זמן קצר נוסדה מסילת רכבת שעברה בה והעלתה מעט את חשיבותה.
כעבור 20 שנה החלו עבודות להקמת קו רכבת חדש באזור.
אחד המהנדסים שעבד על הקמת הקו החדש, פרדריק קימבל, בחר בביג ליק כנקודת ההצטלבות עם המסילה הישנה יותר.
הפיכתה של ביג ליק לצומת רכבות העלתה מאוד את חשיבותה והתושבים רצו לשנות את שמה לקימבל על שם המהנדס.
קימבל סירב והציע במקום זאת לקרוא לעיירה רואנוק על שם הנהר העובר בה, והשם אכן שונה ב-1882. חשיבותה עלתה באופן משמעותי תוך זמן קצר מאוד וכבר ב-1884 היא קיבלה מעמד של עיר עצמאית.
בהמשך היא הפכה לצומת רכבות אזורי חשוב.
בעשורים האחרונים של המאה ה-20 הרכבות אמנם הפסיקו לפקוד את העיר, אך כלכלתה כבר לא הסתמכה עליהן באופן משמעותי.
כלכלת העיר מתבססת בעיקר על תעשייה, ויש מפעלים רבים באזורי הפרוורים שלה.
חברת הרכבות נורפוק אנד וסטרן, שבסיסה היה ברואנוק, אוחדה לתוך חברת הרכבות נורפוק סאות'רן (Norfolk Southern Railway), שעדיין יש לה מרכזי משנה בעיר.
את העיר משרת נמל התעופה האזורי רואנוק-בלאקסבורג, הנמצא במרחק של 6 קילומטרים צפון-מערבית למרכז העיר.
בעיר עוברת שלוחה 581 של הכביש הבין-מדינתי 81, העובר בקרבת העיר ומקשר בין המדינות ניו יורק וטנסי.
רוברט בריידון ג'ונס MBE הידוע בשם רוב בריידון, הוא שחקן, קומיקאי, מנחה ברדיו ובטלוויזיה, זמר וחקיין ולשי.
הוא שיחק בתפקיד ד"ר פול המילטון בסדרה הקומית "סופרנובה", גילם את ברין וסט בסיטקום "גאווין וסטייסי", והופיע בדמות קית' בארט בסדרה הקומית של ה-BBC "מריון וג'ף" ובסדרת הספין אוף "המופע של קית' בארט".
בריידון הופיע בתוכניות אחדות ב-BBC עם סטיב קוגן בהן הסדרה "The Trip" ב-2010, שבהמשך אותה שנה יצאה לאקרנים כסרט קולנוע, וב-2014 בסרט "The Trip to Italy".
החל מ-2009 הוא מנחה את התוכנית הקומית של ערוץ BBC One.
בריידון הופיע בתפקיד עצמו בסדרה הסאטירת "Rob Brydon's Annually Retentive" ששודרה מ-2006 עד 2007 בערוץ BBC Three.
בין השנים 2010 ו-2012 הנחה בריידון תוכנית אירוח משלו בשם "המופע של רוב בריידון".
החל מאפריל 2014 הוא מגיש שעשועון בשם "The Guess List" ב-BBC One.
רוברט בריידון ג'ונס נולד בבאגלן בפורט טלבוט שבויילס.
אמו, ג'וי ג'ונס (שם הנעורים בריידון) הייתה מורה, ואביו הווארד ג'ונס היה סוחר מכוניות.
הוא גדל בבאגלן עם אחיו הצעיר פיטר (יליד 1973).
בריידון למד בשני בתי ספר עצמאיים, הראשון סנט ג'ונס סקול בפורת'קאול ואחר כך ב"דמברטון האוס סקול" בסוונסי עד גיל 14. בהמשך למד בבית הספר המקיף פורת'קאול שם הכיר את רות ג'ונס (איתה עבד מאוחר יותר בסיטקום "גאווין וסטייסי").
בבית הספר הוא היה חבר בלהקת התיאטרון לנוער.
פעם אחת גנב כסף של ארוחת הצהריים מאחת התלמידות שהייתה קתרין זיטה-ג'ונס, על כך התוודה כשהופיע בסדרה "שאני אשקר לך?".
בריידון סיפר שהושפע בילדותו מבארי המפריז, פרנקי האוורד ווודי אלן.
עוד סיפר שנהג לשנן מערכונים שלמים של פיטר קוק, דאדלי מור ופיטר סלרס.
בריידון למד בקולג' הוולשי המלכותי למוזיקה ודרמה בקארדיף.
הוא הפסיק את לימודיו אחרי שנה והצטרף בגיל 20 לרדיו ויילס.
הוא היה די ג'יי ברדיו ויילס של ה-BBC, ובימי ראשון הופיע בתוכניתו הסטנדאפיסט פיט פארק-ווקר.
ברדיו ויילס עבד בריידון במשך שש שנים, ובין השנים 1992 עד 1994 הגיש את התוכנית "Rave".
בשנים 1994 ו-1995 השתתף בריידון בפרקים רבים בקומדיה הרדיופונית "Satellite City" יחד עם בויד קלאק.
על אף שהופיע ברדיו בעיקר בתפקידים קומיים, הוא גם מגיש תוכניות ברדיו 2 של ה-BBC.
הוא החליף את השדרן קן ברוס, אחד האנשים אותם הוא מחקה.
ב-1 באפריל 2011 הופיע במקומו של קן במתיחה של אחד באפריל.
בספטמבר ואוקטובר 2011 כיכב בריידון לצדם של קנת בראנה במחזה "The Painkiller" מאת פרנסיס ובר בתיאטרון ליריק בבלפסט.
במרץ ואפריל 2016 חזר ושיחק באותו מחזה יחד עם בראנה בתיאטרון גריק בווסט אנד הלונדוני.
בריידון נודע בתחילה כשחקן קול.
הוא סיפק את קולו במשחקי המחשב של עולם הדיסק, ולהודעות של ערוץ BBC One.
עוד מוכר קולו מפרסומות טלוויזיה בהם עבור חברת רנו, טנגו, הטיימס, טסקו, מקדונלד'ס, Toilet Duck, דומינו'ס פיצה, Crunchy Nut Cornflakes, האובזרבר ונוזל הכלים פיירי.
הוא דיבב סרטי אנימציה כגון "גראפולו" ו"ילדתו של גראפולו" וכן בסרט "טרמפ על מטאטא".
בתחילת שנות התשעים של המאה העשרים היה בריידון לתקופה קצרה מגיש בערוץ הקניות.
הוא החל להופיע בתפקידים קטנים בסרטי קולנוע ובסדרות טלוויזיה מצליחות.
בשנת 2000 טבע את חותמו בתחום הקומדיה בטלוויזיה בשתי סדרות בהן היה שותף לכתיבה וגם שיחק.
הסדרה "Human Remains" אותה כתב יחד עם ג'וליה דייוויס, והסדרה "מריון וג'ף" שזכתה להצלחה מסחרית.
מאז התפתחה הקריירה של בריידון כשחקן אופי בתפקידים קומיים ורציניים כאחד.
ב-2005 גילם את מבקר התיאטרון קנת' טינן בסרט הטלוויזיה "Kenneth Tynan: In Praise of Hardcore" לצדם של ג'וליאן סנדס ולורנס אוליבייה.
הדמות ברין וסט שגילם בסיטקום "גאווין וטרייסי", מאת רות ג'ונס וג'יימס קורדן, אפשרה לבריידון לחזור לשורשים הוולשיים שלו.
בדמות זו הופיע ב-2009 בתוכנית "קומיק ריליף" יחד עם רות' ג'ונס, שגם הופיעה בדמותה מהסדרה "גאווין וטרייסי", ועם הזמר טום ג'ונס כשהם שרים את השיר "(Barry) Islands in the Stream".
ב-15 במרץ 2009 הגיע הסינגל למקום הראשון במצעד הסינגלים הבריטי.
ב-2010 כיכב בריידון לצדו של סטיב קוגן בסדרות הקומיות המאולתרות בחלקן של מייקל וינטרבוטום "The Trip".
שני השחקנים גילמו דמויות בדיוניות של הפרסונה הציבורית שלהם.
בריידון שיחק אדם אופטימי, וקוגן הופיע בדמות מיזנתרופ ואדם שכועס על כך שאינו הכוכב הבינלאומי כפי שהוא רוצה להיות.
בנובמבר 2011 יצא לאור ספרו של בריידון "Small Man in a Book", משחק מילים על החיקוי שלו "small-man-in-a-box".
ב-2006 הופיע בריידון לראשונה בשעשועון הרדיו "I'm Sorry I Haven't a Clue".
אחר כך החליף את המנחה המפרי ליטלטון.
בפברואר 2009 פורסם שבריידון יהיה אחד מאלה שיחליפו את ליטלטון בעונה ה-51 של התוכנית.
האחרים היו סטיבן פריי וג'ק די.
עוד הופיע בריידון בעונה ה-52 כמשתתף אורח בשני פרקים בהנחיית ג'ק די.
בנוסף ב-2009 החליף בריידון את אנגוס דייטון כמנחה התוכנית "שאני אשקר לך?".
בריידון הגיש פרק בסדרה "Have I Got News for You", והופיע בשעשועון הרדיו של ערוץ 4 "Just a Minute".
הוא היה המספר בתוכנית הרדיו "The Pain of Laughter: The Last Days of Kenneth Williams", על חייו של השחקן קנת' ויליאמס.
בריידון הופיע בשעשועון הטלוויזיה "Qi".
בפעם הראשונה שלו בתוכנית בא לידי ביטוי כישרון החיקוי שלו, והוא חיקה את סר אלק גינס, ג'יימס דין ומייקל ג'יי פוקס.
בתוכנית ספיישל חג המולד של שנת 2008 חיקה את ריצ'רד ברטון ואת הזמר טום ג'ונס.
ב-2009 וב-2010 יצא בריידון לסיבוב הופעות כסטנדאפיסט.
ב-23 בנובמבר 2009 יצא לאור המופע על גבי DVD בשם "Rob Brydon: Live".
בריידון הופיע בפרק בסדרה של ה-BBC "חי מהאפולו".
ב-2010 השתתף בריידון במופע הצדקה "Comedy Gala" של ערוץ 4 למען בית החולים לילדים "Great Ormond Street Children's Hospital".
המופע צולם ב-30 במרץ ב-O2 ארנה בלונדון.
ב-4 ביוני 2012 השתתף בקונצרט יובל היהלום לכבוד המלכה אליזבת' השנייה שנערך מחוץ לארמון בקינגהאם.
מנישואיו הראשונים יש לבריידון שלושה ילדים.
קייטי נולדה באוגוסט 1994, ואיימי נולדה ביולי 1999, ובנו הארי נולד באוקטובר 1996.
אחרי שהתגרש, התחתן בריידון עם קלייר הולנד ב-6 באוקטובר 2006. בני הזוג חיים בסטרוברי היל שבריצ'מונד שעל התמזה.
להם שני בנים: טום נולד באפריל 2008 וג'ורג' נולד ביוני 2011. בריידון הוא אוהד של קבוצת הכדורגל סוונסי סיטי.
בריידון הוא חבר כבוד של הקולג' הוולשי המלכותי למוזיקה ודרמה שם למד.
ב-2013 מונה בריידון לחבר מסדר האימפריה הבריטית (MBE) על שירותיו לתחום הקומדיה והשידור ועל פעילות הצדקה שלו.
רואנדה משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער רואנדי לא זכה במדליה אולימפית לנוער.
ההשתתפות של ספורטאי הנוער הרואנדים היא בעיקר סמלית.
המשלחת הראשונה של רואנדה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט.
המשלחת הגיעה להישגים בענף האתלטיקה עם העפלה לגמר ריצת 300 מטר נערים.
בנוסף המשלחת השתתפה בענפים אגרוף ושחייה בה סיימה במקומות האחרונים.
המשלחת לאולימפיאדת הנוער נאנג'ינג מנתה 11 ספורטאים שהתחרו בארבעה ענפים.
המשלחת הגיעה להישגים בענף האתלטיקה בה העפילה לגמר ריצת 1500 מטר נערים וריצת 1500 מטר נערות.
המשלחת לא הגיעה להישגים בענפים אופניים, כדורעף חופים ושחייה בה סיימה במקומות האחרונים.
רואנדה-אורונדי הייתה ממלכה באזור האגמים הגדולים של אפריקה, שנמצאה תחת שלטון בלגי קולוניאליסטי.
האזור, שהיה חלק ממזרח אפריקה הגרמנית, נכבש ב-1916 על ידי כוחות בלגים וקונגולזיים, במסגרת המערכה במזרח אפריקה במלחמת העולם הראשונה.
כחלק מחוזה ורסאי עבר לשליטת בלגיה כמנדט מחבר הלאומים ב-1922 ובהמשך כנאמנות.
ב-1962 הוענקה עצמאות לאזור כשתי מדינות נפרדות, הרפובליקה של רואנדה וממלכת בורונדי, מה שהביא לסופה של האימפריה הבלגית.
שתי הממלכות, רואנדה ובורונדי, התקיימו במקום עוד לפני הכיבוש האירופאי של אפריקה.
הם שלטו באופן עקיף תוך הסתמכות על האצולה המקומית ועל מלכי שתי הממלכות, שהסכימו לקבל את חסות הגרמנים כהגנה מפני מדינות שכנות ובהן בוגנדה.
הגרמנים ראו בממלכות חלק ממזרח אפריקה הגרמנית ושימרו את המונרכיה וההיררכיה הקיימת, תוך העדפת שבט המיעוט הטוטסי על-פני ההוטו ומינוים לתפקידים משמעותיים במוסדות השלטון והאדמיניסטרציה, כך החלה להתבסס ההפרדה בין הטוטסי להוטו.
באפריל-מאי 1916 נכבשה ממלכת רואנדה על ידי כוחות בלגים וקונגולזיים וביוני נכבשה בורונדי.
הטריטוריה, שנשארה בשליטת הבלגים עד סוף המלחמה ב-1918, הוחזקה על ידי שלטון צבאי.
ב-1926 החלו הבלגים בסדרת שיפורים באזור, בהם פריסת רשת כבישים ורפורמות חקלאיות, שביססו את כלכלת המקום על כותנה וקפה.
עם זאת, סדרת שנות בצורת פגעו קשה באזור וגרמו לעוני, רעב ומחלות.
גם הבלגים, כמו הגרמנים לפניהם, נעזרו בהיררכיה מבוססת על פקידים בכירים משבט הטוטסי.
בראש ההיררכיה ניצבו שני מלכים (Mwami), אחד עבור רואנדה ואחד עבור אורונדי ותחתם מנהל מקומי של צ'יפים ותתי-צ'יפים.
ככלל, תמיד שלטו טוטסי על הוטו.
בשנות השלושים, הגדירו הכובשים הבלגים קריטריונים גופניים להבחנה בין בני טוּטסִי לבני הוּטוּ תוך שימוש ב"אנתרופולוגיה פיזיולוגית" – שיטה בה נמדדו גולגולותיהם של האנשים והוחלט מי משתייך לאיזו קבוצה, בדומה לשיטות שרווחו בתקופה זו באירופה והיוו את המסד התיאורי "המדעי" לתורת הגזע.
הטוטסי זוהו כגבוהים יותר, יפים יותר, אינטליגנטים יותר, בעלי אף עדין יותר ומצח פחות רחב מזה של בני ההוטו שהיוו את הרוב.
הבלגים השתמשו בשונות זו כדי לאשרר את תפיסתם כי בני הטוטסי חכמים יותר ו"עליונים" על פני ההוטו, וראו בהם גזע עליון.
הבלגים התייחסו לטוּטסִי כשותפים מקומיים לשלטון למרות היותם מיעוט באוכלוסייה והנהיגו מדיניות של עבודות כפייה, בעיקר במטעי קפה, תחת פיקוח של בני טוּטסִי.
בכך הוחרפה האיבה וחודדו ההבדלים בין הטוּטסִי להוּטוּ.
כדי להשתייך לאליטה השלטונית היה צורך להשתייך לכנסייה הקתולית, עובדה שהובילה להתנצרות המונית של האוכלוסייה האפריקאית.
בשנת 1929 החליטו הבלגים על איחוד תפקידי הצ'יפים וצמצום במספרם ובהזדמנות זו פוטרו רוב הצ'יפים מבני ההוטו, כך שבשנת 1945 לא נותרו צ'יפים מבני הוּטוּ.
החינוך במושבה הופקד בידי המיסיון הקתולי, שקיבל עצמאות בשטח זה ולא היה כפוף לממשל.
רמת החינוך והאוריינות היו נמוכות, בעיקר בקרב ההוטו.
לאחר מלחמת העולם השנייה והקמת האומות המאוחדות הועבר השלטון בטריטוריה ממנדט לשטח חסות של האו"ם תחת מועצת הנאמנות של האומות המאוחדות, בניהול בלגי, תוך הבטחה לקידומו לקראת עצמאות.
עם זאת, לא הוגדרה מסגרת-זמן לתהליך ההבשלה לקראת עצמאות והמצב נותר כשהיה.
בשנות החמישים החלו לפעול תנועות לדה-קולוניזציה של אפריקה בקונגו הבלגית, בפרט תנועתו של פטריס לומומבה בתמיכת מדינות הגוש המזרחי.
תנועות אלה השפיעו על הנעשה בטריטוריה הבלגית כולה.
בשנת 1959 התרחשה ברואנדה הפיכה, אשר הונהגה על ידי מנהיג ההוטו, גרגואר קָיִיבּנדָה, שהוביל את המאבק להפלת "המונרכיה של בני הטוטסי".
כתוצאה ממאבק זה, העבירו הבלגים את תמיכתם באופן רשמי לבני שבט ההוטו.
שינוי זה הביא להגברת המתח הפנימי בין שני השבטים.
המתח הגיע לשיא בין השנים 1959–1961 כאשר טבחו בני שבט ההוטו במאות מבני שבט הטוטסי, הסלמה זו הביאה לכך שכ-100,000 פליטים (מבני הטוטסי) ברחו למדינות השכנות (אוגנדה, והרפובליקה הדמוקרטית של קונגו).
ב-26 באוקטובר 1961 פירקו הבלגים את ממלכת רואנדה-אורונדי וערכו בחירות, במ'וומהם נבחר קאייבנדה לנשיא רואנדה.
מאידך, אורונדי השכנה, הצליחה לשרוד כמונרכיה חוקתית שקיבלה אף היא את עצמאותה ב-1 ביולי 1962.
בין 1916 ל-1926 נשלטה רואנדה-אורונדי על ידי נציב מלכותי (commissaire royal) לאחר מכן נשלטה הטריטוריה על ידי המושל הכללי (gouverneur général) של קונגו הבלגית באמצעות סגן מושל (Vice-gouverneur général) שישב בבוג'ומבורה (בירת בורונדי כיום) ותחתיו שני תתי-מושלים תושבים (résidents).
תחת הממשל הבלגי התקיימה כאמור היררכיה מקומית שבראשה ניצבו המלכים (Mwami בשפת הקירונדי, צ'יף עליון):
יוהי החמישי, מלך רואנדה (מלך מנובמבר 1896 עד נובמבר 1931), הודח על ידי השלטונות הבלגיים
מוטרה השלישי, מלך רואנדה (נובמבר 1931 - יולי 1959), בנו, מלך רואנדה הראשון שהוטבל לנצרות, הומלך בחסות הבלגים
קיגלי החמישי, מלך רואנדה (יולי 1959 - ספטמבר 1961), אחיו למחצה של מוטארה ובנו של יוהי
מואמבוטסה הרביעי, מלך בורונדי, (דצמבר 1915 - אפריל 1966), עד 1929 מלך תחת מועצת עוצרים, בשל גילו הצעיר
רוב השעות הוא סינגל של הפרויקט של עידן רייכל שהוקלט על ידי הזמר הישראלי אילן דמתי.
השיר יצא לאור ב-4 ביוני 2009, כסינגל השביעי והאחרון מתוך האלבום "בין קירות ביתי", על ידי חברת התקליטים הליקון.
השיר הוא בסגנון מוזיקת עולם, ושירתו של דמתי בשיר מושפעת מעט מן המוזיקה המזרחית הישראלית.
בשנת 2018, נכלל השיר בפסקול המופע "Freestyle פסטיגל", בו השתתף רייכל, תוך שביצעו אותו רייכל עצמו, יהונתן מרגי, עומר חזן, ניב סולטן, אורי לייזרוביץ' וסימור דניאל.
כמה שנים לאחר צאת האלבום, עלה השיר לרשת הזרמת המדיה ספוטיפיי, תוך שצבר שם למעלה ממיליון השמעות.
הווידאו קליפ הנלווה שצולם עבור השיר, בוים על ידי גל קציר ופורסם באתר "וואלה!
NEWS" ב-4 ביוני 2009, בסמוך לצאת הסינגל.
שנתיים לאחר מכן, עלה הקליפ גם לערוץ היוטיוב הרשמי של רייכל.
במונה הצפיות של השיר נכון לאוגוסט 2024 יש כ־12.2 מיליון צפיות.
אלכס סטזובסקי הידוע בשם הבמה "רוב ואן דאם" הוא מתאבק אמריקאי.
המתאבק הראשון בהיסטוריה שזכה באליפות ב-WWE, ECW, ו-TNA, והיחיד מלבד בובי לאשלי לבצע זאת.
ואן דאם נולד בבאטל קריק, מישיגן.
מילדות החל ללחום בתחום הקיקבוקס, בלט ביכולות האתלטיות שלו, וכשמלאו לו 18 שנים, החל את הקריירה המקצועית בתחום.
בהמשך, התאמן אצל אחד ממתאבקי ההארדקור הבולטים, האיירון שיק.
השם "רוב ואן דאם" ניתן לו בשנת 1991 לאור דמיונו הפיזי לשחקן הבלגי ז'אן-קלוד ואן דאם.
לאחר שהופיע במספר ארגוני היאבקות קטנים, בשנת 1992 הצטרף ל-WCW והופיע תחת השם רובי V.
כעבר שנה עזב את הארגון והמשיך להופיע בארגוני היאבקות שונים, ובין היתר בארגון ההיאבקות היפני AJPW.
בשנת 1996 הצטרף ואן דאם ל-ECW, והחל עימות עם סאבו, שנחשב לאחד העימותים הטובים שהיו בארגון.
לאחר מכן, הם החלו להתאבק ביחד כצמד.
בשנת 1997 הצטרף לזמן קצר ל-WWF (שמו הקודם של ה-WWE), כשבמהלך זמן ניצח את ג'ף הארדי והתאבק בצמד יחד עם ג'רי לולר.
לאחר תקופה קצרה חזר ל-ECW.
ואן דאם התאבק נגד טומי דרימר ובם בם ביגלו.
לאחר מכן, חזר להיאבק בצמד עם סאבו והשניים זכו באליפות הזוגות של ה-ECW.
לאחר תקופה ארוכה של החזקה בתואר, הצמד הפסיד את האליפות לדאדלי בויז, אך זכו שוב בתואר בקרב חוזר והפסידו אותו שוב.
בשנת 1998 זכה ואן דאם באליפות הטלוויזיה של הארגון והחזיק בה שנה וחצי, עד שנאלץ לפנותה עקב פציעה אשר בגללה לקח הפסקה של חצי שנה.
בשנת 2001 חזר לאירוע שלם וצפה של ECW וניצח את ג'רי לין בקרב אקסטרים.
לאחר האירוע הזה, הארגון נסגר.
ואן דאם התאבק במספר ארגונים קטנים עד שהצטרף ל-WWF.
לאחר מספר קרבות, זכה ואן דאם באליפות ההארדקור מג'ף הארדי והחזיק את התואר חצי שנה, עד שהפסיד אותו לאנדרטייקר בנקמה 2001. ברסלמניה 18 גבר ואן דאם על ויליאם ריגל וזכה באליפות הבין יבשתית.
ואן דאם הגן על התואר מול בוקר טי ולאחר מכן הפסיד אותו לאדי גררו, לאחר מספר קרבות בין השניים הצליח ואן דאם להחזיר לעצמו את התואר.
בשנת 2002 השתתף בטורניר מלך הזירה והפסיד בגמר לברוק לסנר.
לאחר מכן, זכה באליפות אירופה, כשגבר על ג'ף הארדי ואיחד אותה עם האליפות הבין יבשתית, לעומת זאת, הוא הפסיד את האליפות לכריס בנואה, כשבסאמרסלאם זכה שוב בקרב חוזר בין השניים.
הוא הפסיד את האליפות הבין יבשתית לכריס ג'ריקו.
לאחר מכן החל בעימות מול טריפל H על אליפות העולם במשקל כבד, אך הפסיד לו כתוצאה מהתערבות של ריק פלייר.
ואן דאם הצטרף לצמד עם קיין, כשהשניים זכו ביחד באליפות הזוגות לאחר שניצחו את ואל וינס ולאנס סטורם ואת הדאדליז.
לאחר מכן, הפסידו השניים את התואר והחל עימות ביניהם, שבסופו הפסיד ואן דאם לקיין בסאמרסלאם 2003. העימות הבא של ואן דאם היה מול כריסטיאן על האליפות הבין יבשתית, ואן דאם זכה בה לאחר ניצחון בקרב סולמות.
לאחר מכן, הפסיד את התואר לכריס ג'ריקו וזכה בו שוב בקרב החוזר.
לאחר מכן, הפסיד את התואר לרנדי אורטון.
ואן דאם זכה באליפות הזוגות יחד עם בוקר טי, כשהצמד גבר על קבוצת אבולוציה ולאחר מכן שמרו על התואר ברסלמניה 20, אך לבסוף הפסידו להם את התואר בפרק של התוכנית Raw.
באירוע המסיבה האמריקאית הגדולה התמודד ואן דאם מול האלוף באותה התקופה, ג'ון סינה, רנה דופרי ובוקר טי על אליפות ארצות הברית בקרב מרובע, שבו סינה ניצח ושמר על התואר.
לאחר מכן, חבר לריי מיסטריו והצמד זכה באליפות הזוגות, אך הפסידו אותו בהמשך לאחים באשאם.
לאחר שנעדר במשך תקופה ארוכה, בשנת 2005 חזר לאירוע One Night Stand של המותג ECW, שנקנה על ידי WWE.
ברסלמניה 22 זכה ואן דאם בקרב "הכסף בבנק".
בבאקלאש נקבע קרב בין ואן דאם לאלוף הבין יבשתי, שלטון בנג'מין, כשגם מזוודת הכסף בבנק וגם האליפות הונחו על כף המאזניים.
בקרב עצמו ניצח ואן דאם וזכה באליפות הבין יבשתית בנוסף למזוודה.
לאחר 16 יום הפסיד את האליפות בחזרה לבנג'מין.
ואן דאם החליט לפדות את מזוודת הכסף בבנק באירוע One Night Stand 2006 מול אלוף ה-WWE, ג'ון סינה בקרב אקסטרים.
ואן דאם צלח במשימתו בקרב זה וזכה באליפות ה-WWE.
לאחר מכן, התחיל ואן דאם בעימות מול אדג' על האליפות, בקרב הראשון ניצח ואן דאם.
ב-3 ביולי 2006 הפסיד לאדג' במהלך קרב משולש עם ג'ון סינה בתוכנית Raw.
ואן דאם החל להיאבק ב-ECW באופן קבוע וקיבל מספר קרבות על האליפות, אך לא הצליח לזכות בה.
לעומת זאת, הוא חזר במפתיע לקרב הרויאל ראמבל של אירוע הרויאל ראמבל 2009, כשבקרב זה הודח על ידי כריס ג'ריקו.
בשנת 2010 הצטרף ואן דאם ל-TNA.
בחלוף מספר חודשים ניצח את AJ סטיילס וזכה באליפות העולם במשקל כבד של TNA.
ואן דאם הצליח להגן על התואר שלו נגד דזמונד וולף ונגד סטיילס.
לאחר מכן זכה במספר אליפויות נוספות.
החל משנת 2013 מופיע ואן דאם מעת לעת במספר ארגוני היאבקות שונים.
אליפות העולם לזוגות של ECW - פעמיים (עם סאבו)
אליפות הטלוויזיה של ECW - פעם אחת
אליפות הזוגות - פעם אחת (עם צ'אז רוקו)
אליפות ה-WWE - פעת אחת
אליפות העולם במשקל כבד של ECW - פעת אחת
אליפות העולם לזוגות - פעמיים (עם בוקר טי וקיין)
אליפות ה-WWE לזוגות - פעם אחת עם ריי מיסטריו
אליפות ההארדקור - 4 פעמים
אליפות הבין יבשתית - 6 פעמים
אליפות העולם במשקל כבד של TNA - פעם אחת
אליפות ה-X דיוויז'ן - פעם אחת
רוארי אוקונור הוא שחקן קולנוע וטלוויזיה אירי, אשר ידוע בתפקידו כהנרי השמיני בסדרת הטלוויזיה "הנסיכה הספרדייה".
אוקונור גדל בהוט שבמחוז דבלין, באירלנד.
לאחר מכן עברה משפחתו לאזור כפרי באירלנד.
אוקונור סיים תואר ראשון במשחק באקדמיית ליר בטריניטי קולג' בדבלין בשנת 2015.
אוקונור הופיע לראשונה בתפקיד ניאל בסרטו של לני אברהמסון "מה שריצ'רד עשה".
בשנת 2016 היה לאוקונור תפקיד אורח בסדרת הטלוויזיה "Can't Cope, Won't Cope" ותפקיד בסדרה "אמא שלי ואנשים זרים אחרים" של רשת BBC.
הוא קיבל תפקיד ראשי כמייקל וינסנט בסדרת הטלוויזיה One "Delicious" משנת 2016 עד 2018. באותה שנה שיחק בסרט הקולנוע "שד נאה".
אוקונור כיכב לצד אל פנינג בסרט "Teen Teen".
בחודש מאי 2018 פורסם כי אוקונור יגלם את הנסיך הארי טיודור (לימים הנרי השמיני) בסדרת הטלוויזיה "הנסיכה הספרדייה".
עונה שנייה בת שמונה פרקים הוזמנה על ידי Starz והחלה להצטלם בספטמבר 2019.
אוקונור שיחק בתפקיד ארני שאיין ג'ונסון בסרט הקולנוע "לזמן את הרוע 3: בשליחות השטן", שהוקרן בהקרנת בכורה ביוני 2021.
אוקונור גר בין לונדון ובדבלין לסירוגין.
שנה סרט תפקיד הערות 2012 מה שעשה ריצ'רד ניאל 2016 שד נאה 2018 רוח נעורים קיאן ספירס 2020 Postcars Killing מק 2021 לזמן את הרוע 3: בשליחות השטן ארני שאיין ג'ונסון2023Surprised by Oxfordקנת' ווברTBAClear Lakeבאדי הולי
שנה סדרה תפקיד הערות 2016 Can't Cope, Won't Cope סיימון פרק: "אני רוצה להיות כמוך" אמי וזרים אחרים אנדרו בלק 3 פרקים 2016–2018 טעים מאוד מייקל וינסנט תפקיד ראשי 2019 – הווה הנסיכה הספרדייה הנסיך הארי טיודור / המלך הנרי השמיניתפקיד ראשי2021תוכנית הבוקרטיי פיצ'גרלדתפקיד ראשי (עונה 2); 10 פרקים
רוברט "רוב" אוסטלר הוא שחקן קולנוע, טלוויזיה ותיאטרון אנגלי.
ידוע בעיקר בתור דמותו של ארתור דיגבי בסדרה "הולבי סיטי" של ה-BBC וכויימר רויס מ"משחקי הכס".
הוא בוגר האקדמיה המלכותית לאמנות הדרמה לשנת 2008. הוא החל לשחק באופרת הסבון הבריטית רופאים את גרהם טריסט.
שנה לאחר מכן שיחק לראשונה בסרט "Tortoise" בתור בילי.
בשנת 2011 שיחק בעונה הראשונה של "משחקי הכס" בתור ויימר רויס, סייר של משמר הלילה (ובנו של סר יון רויס), המופיע בשש הדקות הראשונות של הפרק הראשון בחיפוש אחר פראים, אך מופתע בידי הלך לבן שהורג אותו, מה שהופך אותו להרוג הראשון בסדרה הידועה בכמות ההרוגים הגדולה שלה.
רוב אוסטלר הביע סיפוק מהופעתו ומכך שההצגה שלו לא נחתכה.
באותה שנה הופיע גם בסרט האימה "The Task" בתור פייזר ובסרט האינטרנט "The Vessel" בתור רוב.
בין 2013–2016 שיחק בסדרה הולבי סיטי את הרופא והמנתח ארתור דיגבי, תפקיד שלקבלתו התלווה ליועצים ואחראים רפואיים בבריטניה ולמד לצד מנתחים בבתי ספר לרפואה.
על תפקידו בסדרה הוצג בפרסי הטלוויזיה הלאומיים של בריטניה כשחקן הטוב ביותר.
שנה שם שם באנגלית תפקיד 2008, 2010 רופאים Doctors גרהם טריסט 2009 Tortoise בילי 2011 The Task פיסר 2011 The Vessel רוב 2011 משחקי הכס ויימר רויס 2012 Restless עוזר בחנות 2013 Life's a Bitch בראדלי 2013 Hereafter דני 2013 הולבי סיטי Holby City ארתור דיגבי
רוברט ג'וזף ויטמן הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של קהיליית וירג'יניה מאז ניצחונו בבחירות מיוחדות ב-2007. ויטמן, חבר המפלגה הרפובליקנית, מייצג מחוז קונגרס המשתרע משוליה הדרומיים של וושינגטון הבירה עד לאזור המפטון רודס.
בשנים 2006–2007 היה חבר בבית הנבחרים המדינתי של וירג'יניה.
ויטמן נולד בוושינגטון הבירה, בנם של ההורים המאמצים רג'ינה (לבית ווד) ופרנק ג'וזף ויטמן.
אביו היה ממוצא גרמני בעוד הורי אמו היו מהגרים מקנדה ומאירלנד.
הוא גדל במחוז הנריקו שבווירג'יניה.
בווירג'יניה טק למד ביולוגיה כסטודנט בחיל הצוערים של האוניברסיטה ועל בסיס תוכנית ROTC של צבא ארצות הברית.
כשהיה בווירג'יניה טק, הוא בילה את הקיץ בעבודה בבית חרושת לשימורי עגבניות ובמספנת דיג.
בשנת 1990 השלים ויטמן באוניברסיטת קרוליינה הצפונית בצ'אפל היל לימודי תואר שני בבריאות הציבור, וב-2002 קיבל תואר דוקטור מאוניברסיטת קהיליית וירג'יניה.
ויטמן עבד 20 שנה במחלקת הבריאות של וירג'יניה.
הוא שימש כמומחה לבריאות הסביבה ומאוחר יותר היה מנהל שטח בחטיבה לתברואת רכיכות-ים.
בשנים 1986–1996 כיהן ויטמן כחבר במועצת העירייה של מונטרוס (Montross), ובארבע שנים מתוכן היה ראש העירייה בין השנים 1992–1996. שניים מהישגיו העיקריים בתפקיד זה היו שיפוץ מערכת הביוב העירונית ופיתוח מערכת ממוחשבת לחיוב תשלומי מס.
מ-1996 עד 2005 כיהן ויטמן במועצת המפקחים של מחוז וסטמורלנד, ובשנתיים האחרונות לכהונתו בתפקיד זה היה יושב ראש המועצה.
הוא סייע בבניית ספריות חדשות ודחף להעלאות בשכר המורים בבתי הספר הציבוריים.
בשנת 2005 נבחר ויטמן אל בית הנבחרים המדינתי של וירג'יניה, כנציג מחוז הבחירה ה-99. כהונתו החלה ב-13 בינואר 2006. ב-11 בדצמבר 2007 נבחר ויטמן אל בית הנבחרים של ארצות הברית בבחירות מיוחדות שנערכו למילוי מקומה של חברת הקונגרס ג'ו אן דייוויס המנוחה, שנפטרה בפתאומיות באוקטובר אותה שנה.
בבחירות המיוחדות נהנה מתמיכה נרחבת בגלל האופי השמרני של הבוחרים במחוז הקונגרס הראשון של וירג'יניה, שכן נציגי המפלגה הרפובליקנית מייצגים את המחוז ברציפות מאז 1977. בבחירות 2008 נבחר לתקופת כהונה מלאה בת שנתיים.
בשנת 2010 פרסם ויטמן מצע הכולל תמיכה בקיצוצי מס חברות, הרחבת פסים רחבים וצמצום הוצאות כספיות של הממשלה הפדרלית של ארצות הברית.
ב-2012 הצהיר וטימן כי ישקול לקצץ בשכר ובהטבות של מתגייסים עתידיים אל הכוחות המזוינים של ארצות הברית על מנת להימנע מסגירת בסיסים צבאיים או קיצוץ במספר חיילי הכוחות.
הוא מתנגד לחוק הגנת החולה וטיפול בר השגה והצביע בעד ביטולו.
ב-6 בינואר 2021, חרף ההסתערות על הקפיטול, הצביע ויטמן בעד דחיית קולות חבר האלקטורים מפנסילבניה, על אף שלא הוצגו הוכחות ממשיות להונאת בחירות.
רוב סמואל הולדינג הוא כדורגלן אנגלי שמשחק בעמדת הבלם בקולורדו ראפידס מליגת ה-MLS.
הוא ייצג את נבחרת אנגליה בכדורגל עד גיל 21 וזכה איתה בטורניר טולון.
הולדינג הצטרף לארסנל בפרמייר ליג ב-22 ביולי 2016 עבור 2 מיליון פאונד, בעקבות פציעות של פר מרטסאקר וגבריאל פאוליסטה הוא ערך את הופעת הבכורה שלו בפריימר ליג בהפסד הביתי 3–4 לליברפול.
מאמן ארסנל ארסן ונגר אמר עליו אחרי הופעה שלו מול לסטר סיטי "אף אחד לא מדבר על ההופעה של רוב הולדינג, אתה אמור להיות שמח הוא אנגלי והוא בן עשרים, אני מצטער בשבילו שהוא לא עלה 55 מיליון פאונד אז הוא לא יכול להיות טוב".
בשני החודשים האחרונים של העונה הולדינג נהיה שחקן הרכב קבוע וניצח בכל ששת המשחקים בהם שותף בפריימרג ליג, הוא שיחק את כל 90 הדקות בניצחון 1–2 על צ'לסי בגמר הגביע ה-FA.
הולדינג שותף בניצחון 1–4 בפנדלים על צ'לסי במגן הקהילה אחרי 1–1 אחרי ההארכה, הוא הבקיע את שערו הראשון בארסנל ב-28 בספטמבר 2017 בניצחון 2–4 על באטה בוריסוב בליגה האירופית הוא חתם על חוזה ארוך טווח עם המועדון ב-1 במאי 2018.
ב-5 בדצמבר 2018 במהלך תיקו 2-2 מול מנצ'סטר יונייטד הולדינג קרע את הרצועה הקדמית בברכו, פציעה שזמן ההחלמה שלה הוא בין חצי שנה לתשעה חודשים.
הוא חזר לשחק ב-24 בספטמבר 2019 בניצחון 0–5 על נוטינגהאם פורסט בגביע הליגה האנגלי, באותו המשחק הוא הבקיע את שערו הראשון באצטדיון האמירויות כשהבקיע את השער השלישי במשחק מקרן של ריס נלסון.
ב-1 באוגוסט 2020 הולדינג פתח בהרכב בניצחון 4–5 על צ'לסי בפנדלים בגמר הגביע ה-FA אחרי 1–1 בסוף ה-90 דקות ובכך זכה בגביע השני שלו וה-14 של הקבוצה.
ב-28 באוגוסט 2020 הולדינג פתח בניצחון 4–5 על ליברפול בפנדלים בגמר הגביע ה-FA אחרי 1–1 בסוף ה-90 דקות, ב-12 בינואר 2021 הולדינג את הבטיח את עתידו בארסנל כשחתם על חוזה לשלוש וחצי שנים.
הוא זכה להגיע למאה הופעות בקבוצה שבועיים לאחר מכן בניצחון 1–3 על סאות'המפטון.
ב-1 במאי 2022 כבש שער בכורה בפרמייר ליג בניצחון ארסנל 1–2 על לסטר סיטי.
ב-1 בספטמבר 2023 חתם לשלוש שנים בקריסטל פאלאס.
במדי הקבוצה ערך הופעה אחת בלבד בגביע.
ב-3 בפברואר 2025 הושאל לשפילד יונייטד עד לסוף העונה.
הולדינג זומן במאי 2016 לנבחרת אנגליה עד גיל 21 במקומו של מגנה של אברטון ברנדן גלאווי לטורניר טולון, הוא ערך את הופעת הבכורה שלו בנבחרת מול נבחרת גינאה אנגליה זכתה בטורניר כשהולדינג עורך שתי הופעות ויושב על הספסל בניצחון 1–2 על נבחרת צרפת.
הוא זומן לסגל הנבחרת גם לאליפות אירופה בכדורגל עד גיל 21 ב-2017 אך לא שותף.
בסך הכל שיחק הולדינג 5 משחקים בנבחרת אנגליה עד גיל 21 ולא הבקיע שערים.
שחקן השנה של בולטון וונדררס לעונת 2015/2016
רוברט "רוב" פטר באואר (בהולנדית: Robert Peter Bauer; נולד ב-11 בנובמבר 1962) הוא אדמירל בצי המלכותי ההולנדי אשר שימש כראש ההגנה (מקביל לרמטכ"ל) של הכוחות המזוינים של הולנד בין השנים 2017–2021, ומשמש כיום כיושב ראש הוועדה הצבאית של נאט"ו.
באואר נולד באמסטרדם ב-11 בנובמבר 1962. ב-1981 הוא החל ללמוד בקולג' המלכותי הימי, וב-1984 התגייס לצי המלכותי ההולנדי בדרגת קומנדר.
הוא פיקד על הפריגטה De Ruyter, ולאחר מכן על De Zeven Provinciën.
הוא השתתף במבצע המאמץ הפעיל, וב-2006 הוצב בבחריין כסגן מפקד כוח נאט"ו במדינה.
לאחר מכן הועלה לדרגת קומודור והועבר למלא תפקידי מטה בכירים בחיל הים.
ב-22 בספטמבר 2015 הועלה לדרגת ויצה-אדמירל ומונה לסגן ראש ההגנה (מקביל לרמטכ"ל).
ב-5 באוקטובר 2017 הוא החליף את טום מידנדורפ בתפקיד ראש ההגנה והועלה לדרגת לוטננט אדמירל.
ב-9 באוקטובר 2020 נבחר באואר בידי מפקדי הצבאות השונים החברים בנאט"ו להחליף את סטיוארט פיץ' בתפקיד יושב ראש הוועדה הצבאית של נאט"ו.
ב-25 ביוני 2021 סיים פיץ' את כהונתו כיו"ר הוועדה, ובאואר העביר את תפקיד ראש ההגנה לאונו אייכלסהיים ומונה ליו"ר הוועדה במקומו.
רוב יושביה עליה (נקרא גם "כל יושביה עליה") הוא מושג הלכתי הנוגע למספר מצוות התלויות בארץ ולפיו המצוות חלות מדאורייתא רק כאשר רוב עם ישראל מתגורר בארץ ישראל.
על אף שיש בכך מחלוקת תנאים, נפסק להלכה שחיוב חלה ותרומות ומעשרות מהתורה מצריך שיהיו "רוב יושביה עליה".
על מנת להתחייב בדיני שביעית ובדיני שנת היובל מהתורה, נדרש גם ששבטי ישראל ישבו בארץ "כתיקונם", כלומר שהארץ תחולק לשבטים, כל שבט ישב בנחלתו, ובתוך כל שבט יחלקו את הנחלות למשפחות.
מספר היהודים החיים בעולם אינו ידוע בוודאות ונתון במחלוקת.
לטענת דעה זו, כאשר יגורו בארץ מעל לשבעה וחצי מיליון יהודים, יתקיים "רוב יושביה עליה" ועם ישראל יתחייב בחלה מדאורייתא (מהתורה) ובתרומות ומעשרות מדאורייתא.
עם זאת, על פי הרב מלמד יש להוסיף למספר היהודים בעולם עוד שלוש קבוצות אוכלוסייה שיש להתייחס אליהם כאל יהודים:
צאצאי יהודים שהוריהם התבוללו לפני דורות ספורים וניתן באמצעות מחקרים למצוא אותם.
צאצאי היהודים שהתבוללו בגויים במהלך הגלות בעקבות ייסורים ופגיעות בעם היהודי, אך לפי ההלכה, מאחר שהם צאצאים לאמהות יהודיות הם יהודים.
וכהוכחה לדבריו מביא הרב מלמד מדברי רבי יהושע ורבי יהודה במסכת עדויות () לפיהם כשיבוא אליהו הנביא, ידאג להשיב לישראל את כל אלה ש"התרחקו בזרוע".
לפי הערכת הרב מלמד, ייתכן שקבוצה זו מונה מאה מיליון יהודים ואולי כמה מאות מיליונים.
צאצאי עשרת השבטים שחלקם חזרו והצטרפו לישראל במהלך הדורות, אבל חלק גדול מהם נותרו בארצות הגלות וודאי שיש מהם כאלה הנחשבים יהודים על פי ההלכה.
יש הסבורים שמבחינה הלכתית ניתן לומר בימינו ש"רוב יושביה עליה".
הרב אליעזר וולדנברג טען בעקבות רבינו גרשום, שצריך ייצוג של ששים ריבוא מישראל כדי שיחשב רוב יושביה עליה.
גם הרב דב ליאור הלך בעקבותיו.
כנאמר, כדי שמצוות השמיטה והיובל יחולו מדאורייתא, יש צורך שעם ישראל "ישבו בארץ כתיקונם".
משמעות הדבר שכל אדם מישראל יקבל את שטחו בנחלת שבטו.
ועל פי הרמב"ם דבר זה יקרה על פי רוח הקודש.
וגם גרים שהצטרפו לישראל יקבלו גם הם נחלה בארץ עם השבטים אליהם יתחברו.
רוב האחרונים טוענים שדבר זה אינו ישים, מאחר שיש צורך שכל אדם מישראל יעבור לגור באזור שבטו.
רוב היפס הוא שחקן קולנוע וטלוויזיה בריטי, הידוע ממשחקו בסדרת הטלוויזיה מתחזים.
היפס נולד וגדל גדל ביורק, אנגליה.
הוא למד בבית ספר לדרמה בסנט פטרסבורג, רוסיה.
הופעתו הראשונה של היפס בטלוויזיה הייתה בשנת 2011 בסדרת הטלוויזיה "חוק וסדר: בריטניה".
בשנת 2015 שיחק במיני סדרה ולא נותר אף אחד המבוססת על ספר באותו שם.
בשנת 2017 החל לשחק בתפקיד ראשי בסדרת הטלוויזיה מתחזים.
בשנת 2019 החל לשחק בתפקיד ראשי בסדרת הטלוויזיה נראה אותך.
בשנת 2020 החל לשחק בתפקיד חוזר בסדרת הטלוויזיה ילדות טובות.
שנה לאחר מכן לוהק לתפקיד ראשי בסדרת הטלוויזיה המסלול לשותפות המשודרת בנטפליקס.
רוב בישופ הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת יוטה בשנים 2003–2021.
בישופ נולד וגדל בעיירה קייסוויל שביוטה.
הוא למד בבית הספר התיכון ואחרי סיומו היה בשליחות בגרמניה כנציג המורמונים.
הוא למד באוניברסיטת יוטה וסיים אותה בשנת 1974 עם תואר במדעי המדינה.
לאחר סיום האוניברסיטה בישופ עבד כמורה.
בשנים 1974–1994 בישופ היה נציג המפלגה הרפובליקנית של ארצות הברית בבית המחוקקים של יוטה.
בשנת 1997 הוא נבחר לראש סניף המפלגה הרפובליקנית של יוטה וכיהן בתפקיד זה עד לשנת 2001. בתקופת כהונתו הוחלט שרק חברי המפלגה יוכלו להשתתף בפריימריז.
בשנת 2002 הוא חזר לפוליטיקה והתמודד על כהונה בבית הנבחרים של ארצות הברית.
הוא ניצח תוך קבלת 61% מהקולות.
בהמשך הוא נבחר מספר פעמים מחדש.
בשנת 2010 בישופ ניסה לקדם הליך חקיקה לפיו נציגי המדינות יוכלו ברוב קולות לבטל חקיקה שבוצע על ידי הממשל הפדרלי.
במשך שנים הוא היה חבר בוועדה לניצול משאבי טבע.
בשנת 2020 בישופ הודיע שלא התמודד לכהונה נוספת.
הוא שקל להתמודד על כהונת מושל יוטה, אך בסוף הוא התמודד לכהונת סגן-מושל ולא זכה.
רוברט דיון פוטסי דילינגהאם הוא כדורסלן אמריקאי המשחק בעמדות הרכז והקלע במינסוטה טימברוולבס מליגת ה-NBA.
דילינגהאם נולד וגדל בהיקורי, קרוליינה הצפונית לאב אפרו-אמריקאי ואם מסמואה.
הוא שיחק כדורסל באקדמיית Combine בלינקולנטון, ובעונתו השנייה העמיד ממוצעים של 21.2 נקודות, 4.9 אסיסטים, 4.1 ריבאונדים ו-2.1 חטיפות למשחק, הוביל את קבוצתו למאזן 29–3 ולאליפות המדינה ונבחר לשחקן השנה של שארלוט אובזרבר.
בשנתו השלישית עבר לאקדמיית דונדה שייסד קניה וסט בסימי ואלי, קליפורניה.
ב-3 בנובמבר 2022 עזב דילינגהאם את דונדה לאחר התבטאויות אנטישמיות של וסט וחתם ב-Overtime Elite, ליגת כדורסל מקצוענית לשחקנים בגיל תיכון.
הוא הצטרף לקבוצת Cold Hearts וב-11 בנובמבר ערך את הופעת הבכורה שלו בליגה כשרשם שש נקודות, שלושה ריבאונדים ושלוש חטיפות בהפסד 84–92 ל-YNG Dreamerz.
דילינגהאם דורג במקום ה-15 על ידי ESPN בין כל מסיימי התיכון בארצות הברית וב-1 בדצמבר 2021 התחייב לשחק כדורסל מכללות באוניברסיטת המדינה של קרוליינה הצפונית למרות הצעות מאוניברסיטת המדינה של לואיזיאנה, אוניברסיטת קנזס ואוניברסיטת קנטקי.
עם זאת, ב-19 במרץ 2022 הוא ביטל את התחייבותו וב-24 ביוני 2022 התחייב לקנטקי.
בעונת 2023/24 נבחר דילינגהאם לשחקן השישי של העונה באזור ה-SEC ולחמישיית הפרשמנים וחמישיית העונה השנייה באזור לאחר שהעמיד ממוצעים של 15.2 נקודות, 3.9 אסיסטים וחטיפה למשחק, כולל 44.4% מהשלוש.
לאחר עונה אחת בלבד במכללה הוא נרשם לדראפט ה-NBA.
ב-26 ביוני 2024 נבחר דילינגהאם במקום השמיני בדראפט ה-NBA 2024 על ידי סן אנטוניו ספרס, אך כבר בליל הדראפט הועבר למינסוטה טימברוולבס תמורת בחירת סיבוב ראשון מוגנת ב-2030 ובחירת סיבוב ראשון לא מוגנת ב-2031.
דילינגהאם הוביל את ארצות הברית לזכייה במדליית זהב באליפות האמריקות בכדורסל עד גיל 16 2021 ואף נבחר ל-MVP לאחר שהעמיד ממוצעים של 15.7 נקודות, 6.2 אסיסטים ו-3.2 חטיפות למשחק.
הוא רשם 31 נקודות, 6 ריבאונדים, 4 אסיסטים ו-3 חטיפות בניצחון 90–75 על ארגנטינה בגמר.
רוב לייפלד הוא קומיקסאי, מאייר וכותב אמריקאי, המוכר בעיקר בזכות יצירת הדמויות "דדפול", "קייבל", ו־"X-Force".
הוא היה אחת מהדמויות המובילות של "הדור החדש" של אמני קומיקס בשנות ה־90, והשפיע רבות על סגנון הקומיקס של התקופה.
לייפלד נולד בהאריסברג, פנסילבניה, ארצות הברית.
הוא התחיל את קריירת הקומיקס שלו בגיל צעיר, ועבד בתחילת דרכו עם הוצאות קומיקס שונות.
בשנת 1987, לייפלד הצטרף למארוול קומיקס ועבד על סדרות קומיקס פופולריות כגון "The New Mutants" ו־"X-Force".
הוא יצר את הדמויות קייבל ודדפול בסדרת "X-Force", שזכו לפופולריות רבה והפכו לדמויות אייקוניות בעולם הקומיקס.
ב־1992, לייפלד היה אחד מהמייסדים של חברת הקומיקס Image Comics יחד עם האמנים טוד מקפרלן, מארק סילבסטרי, אריק לארסן, וילס פורטסיו, ג'ים ולנטינו וג'ים לי.
החברה הוקמה במטרה לאפשר לאמנים לשלוט ביצירותיהם ולשמור על זכויותיהם.
תחת המותג "Extreme Studios", לייפלד יצר סדרות קומיקס עבור אימג' כמו "Youngblood", שזכתה לפופולריות רבה.